Najväčšie dobrodružstvá môžete zažiť na sedadle bicykla
"Opýtajte sa desiatich cyklistov na ich najsilnejšiu spomienku z ciest, a dostanete desiatku odpovedí. Pre mnohých je cyklistika najmä únikom z reality. Nepredstavuje nič iné, ako si namazať niekoľko chlebov a s vetrom v kolesách sa vydať vpred. Iní vo svojom bádaní zašli troška ďalej a s GPS v ruke si trúfli do patagónskej či himalájskej divočiny. Vpred ich pritom poháňali iba ich nohy a túžba pozrieť sa, čo sa nachádza za ďalšou zákrutou."
Špeciálna kniha z edície Lonely Planet prináša bohaté spektrum tipov a trikov venovaných nielen nadšencom cyklistiky. Tabloidný formát s tvrdou väzbou podrobne rozpisuje jednotlivé cyklistické trasy na piatich kontinentoch. Nemôžeme sa teda čudovať, že tvorcovia knihy pokryli informáciami, mapami, príbehmi a fotografiami viac ako 300 strán, pričom kniha nemá len informačný rozmer. Práve fotografie romantických scén majú sklony vyvolávať túžby. Kniha tak nielen informuje, ale aj inšpiruje.
Vietor vo vlasoch a nebezpečná autenticita
Ide aj o zbierku toho najlepšieho z jednotlivých krajín, ako sme pri edícii Lonely Planet – najväčšej cestovateľskej knižnej edícii – zvyknutí. Okrem profesionálnych rád a tipov, kedy presne na cestu vyraziť, na čo sa pripraviť, čo si so sebou vziať a ako zvládnuť špecifiká konkrétnej krajiny, obsahuje kniha mnoho historických a najmä kultúrnych údajov. V závere nechýbajú linky na stále aktualizované internetové stránky o konkrétnych cyklistických trasách, takže v prípade, že sa čitateľ pre nejakú rozhodne, vďaka odkazom bude mať stále prístup k tým najnovším informáciám. Napokon, nie nadarmo je Lonely Planet najlepším turistickým sprievodcom. Teda aspoň pre tých staromódnych, čo stále radšej uprednostnia knihu pred smartfónom.
Cyklistické trasy nepredstavujú len "suché" informačné kvantum. Jednotlivé stránky sú zbierkou zážitkov konkrétnych športovcov. Tí podrobne zdokumentovali svoju "honbu" za dobrodružstvom formou osobných autentických cestovateľských zápiskov, obsahujúcich aj veľa akcie. S prijímanými pocitmi tak hrozí, že bude čitateľ, minimálne vo svojej fantázii, odolávať piesočným búrkam počas Tour D Afrique, alebo sa zúčastní na drsnom 24-hodinovom single-treku, ktorý v Utahských skalách založil sám John Stamstad, eso vytrvalostnej cyklistiky...
Ste pripravení na najväčšie dobrodružstvo svojho života?
3.8.2016, napísal Matej Kráľ
Kúpte si knižky z recenzie
Ďalšie články
S príchodom jari vítame nielen slnečné a teplé počasie, ale aj mnoho knižných noviniek a dotlače obľúbených titulov.
Milí zákazníci,
veľmi si vážeme, že ste ochotní venovať pár minút času a podeliť sa s nami o vaše skúsenosti a názory týkajúce sa kníh a publikácií pre deti.
Závesné knižky by rozhodne nemali chýbať na žiadnom kočíku, hrazdičke, stoličke alebo postieľke. Podporujú základné motorické funkcie, ale aj rozvoj očí a zraku. Leporelá prinesú vašim ratolestiam veľa zábavy a poučenia!
Ani tento mesiac sme nezaháľali a pripravili sme pre vás veľa úžasných noviniek. Posaďte sa, knihy sa predstavujú.
Búcha vaše dieťa do najrôznejších predmetov a raduje sa z toho, aký vydávajú zvuk? Možno oprávnene dieťa karháte v snahe zabrániť tomu, aby nepoškodzovalo veci okolo seba. Nerobí to ale schválne: práve objavilo kúzlo zvuku. Okrem jemnej motoriky je totiž potrebné rozvíjať aj zmyslové vnímanie dieťaťa. Dieťa totiž objavuje svet všetkými svojimi zmyslami, sluch nevynímajúc. Zvuky okolo neho sú zmesou roztodivných vibrácií a dieťa je nimi doslova fascinované. A ak premýšľate, po akej pomôcke siahnuť, ponúkame riešenie: zvukové knižky.
Martinku (konkrétne veľkú knihu príbehov) som zakúpila pred dvoma rokmi v antikvariáte, keď som chcela pre Beky nejaké "dievčenské" čítanie. V obchodoch bola vypredaná a v bazároch mizla tak rýchlo, že som ju nestíhala, takže som bola rada, že aspoň antikvariát nesklamal.
Aj v uplynulom roku sme pracovali usilovne a s nadšením, aby sme vám mohli aj naďalej robiť radosť s knižnými novinkami. Radi by sme vám preto predstavili pár tipov, ktoré by vám vo februári rozhodne nemali uniknúť.
Recenzia knihy z pera Kláry a Mámin koutek... Okienkové knižky od Svojtky máme radi už niekoľko rokov. Pôvodne som myslela, že sú tieto publikácie vhodné len pre batoľatá. Ale opak je pravdou. Okienka bavia aj predškolákov a môžu sa vďaka týmto knižkám dozvedieť veľa zaujímavostí. Napríklad o tom, ako to funguje v nemocnici.
Sprievodca Lonely Planet patrí už niekoľko desaťročí k takmer povinnej výbave každého nezávislého a vášnivého cestovateľa. Tentokrát prišlo toto renomované vydavateľstvo s publikáciou, ktorá tu, povedané bez preháňania, ešte nikdy nebola.